
Parlamentul  României

Camera  Deputaţilor

Comisia pentru politică economică,                                Comisia pentru industrii
        reformă şi privatizare                                                           şi servicii
         Bucureşti, 22.06.2005                                                  Bucureşti, 22.06.2005

              Nr.21/200/2005                                                              Nr.23/88/2005

BIROUL PERMANENT

AL

CAMEREI DEPUTAŢILOR



Vă înaintăm, alăturat, RAPORTUL COMUN asupra proiectului de Lege privind aprobarea Ordonanţei de urgenţă a Guvernului nr.37/2005 pentru desemnarea operatorului licenţiat al sistemului de transport prin conducte al produselor petroliere şi pentru consolidarea mediului concurenţial privind transportul produselor petroliere, transmis, în procedură de urgenţă, cu adresa nr.P.L. X 218/15.06.2005.



Potrivit prevederilor art.75 din Constituţie şi ale art.86 alin.(3) pct.1 din Regulamentul Camerei Deputaţilor, republicat, Camera Deputaţilor este Cameră decizională.

                      PREŞEDINTE,                                       PREŞEDINTE,

                       Mihai Tudose                                      Dan Ioan Popescu                                      

Parlamentul  României

Camera  Deputaţilor

Comisia pentru politică economică,                                                                              Comisia pentru industrii şi servicii

        reformă şi privatizare                                                           

         Bucureşti, 22.06.2005                                                                                                         Bucureşti, 22.06.2005

              Nr.21/200/2005                                                                                                                      Nr.23/88/2005

R A P O R T   C O M U N

asupra proiectului de Lege privind aprobarea Ordonanţei de urgenţă a Guvernului nr.37/2005 pentru desemnarea operatorului licenţiat al sistemului de transport prin conducte al produselor petroliere şi pentru consolidarea mediului concurenţial privind transportul produselor petroliere


În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare şi Comisia pentru industrii şi serviciu au fost sesizate, spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.37/2005 pentru desemnarea operatorului licenţiat al sistemului de transport prin conducte al produselor petroliere şi pentru consolidarea mediului concurenţial privind transportul produselor petroliere, transmis cu adresa nr.P.L.x 218/6.06.2005.


La întocmirea prezentului raport, Comisiile au avut în vedere avizele:

· avizul nr.475/05.05.2005 al Consiliului Legislativ;

· avizul nr.273/15.06.2005 al Comisiei pentru buget, finanţe şi bănci.
Proiectul de lege are ca obiect desemnarea operatorului licenţiat al sistemului de transport prin conducte al produselor petroliere prin acordarea acestei calităţi Societăţii Comerciale Petrotrans S.A. Ploieşti şi reglementarea prin normă specială a concesionării sistemului de transport prin conducte ale produselor petroliere, aflat în proprietatea statului.

Potrivit prevederilor art.60 din Regulamentul Camerei Deputaţilor, membrii Comisiei pentru politică economică, reformă şi privatizare şi ai Comisiei pentru industrii şi servicii au examinat acest proiect de Lege în şedinţa din data de 21 iunie 2005.

Proiectul de lege face parte din categoria legilor ordinare, potrivit prevederilor art.73 alin.(1) din Constituţia României, republicată.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, din partea Ministerului Economiei şi Comerţului – domnul secretar de stat Dan Victor Alesandru, din partea OPSPI – domnul Robert Neagoe – director general şi conducerile societăţilor comerciale Conpet S.A. Ploieşti şi Petrotrans S.A. Ploieşti.
La lucrări au fost prezenţi 23 deputaţi din totalul de 23 membri ai Comisiei pentru politică economică, reformă şi privatizare şi 23 deputaţi din partea Comisiei pentru industrii şi servicii din cei 23 de membri ai acesteia.

Raportul comun al comisiilor a fost adoptat cu 35 de voturi pentru, 9 voturi fiind împotrivă.

Proiectul de lege a fost adoptat de Senat în şedinţa din 2 iunie 2005.

Potrivit art.75 din Constituţia României, republicată, şi a art.86 din Regulamentul Camerei Deputaţilor, Camera Deputaţilor este Cameră decizională.

În urma dezbaterii, Comisiile propun adoptarea proiectului de Lege privind aprobarea Ordonanţei de urgenţă a Guvernului nr.37/2005 pentru desemnarea operatorului licenţiat al sistemului de transport prin conducte al produselor petroliere şi pentru consolidarea mediului concurenţial privind transportul produselor petroliere cu amendamente admise şi amendamente respinse.
A M E N D A M E N T E     A D M I S E

	Nr.

crt.
	Text OUG nr.37/2005
	Text adoptat de Senat
	Amendamente admise

Autor
	Motivaţia

susţinerii

	0
	1
	2
	3
	4

	1.
	
	Titlul legii

LEGE

privind aprobarea Ordonanţei de urgenţă a Guvernului nr.37/2005 pentru desemnarea operatorului licenţiat al  sistemului de transport prin conducte al produselor petroliere şi pentru consolidarea mediului concurenţial privind transportul produselor petroliere


	Nemodificat
	


	0
	1
	2
	3
	4

	2. 
	
	Articol unic. – Se aprobă Ordonanţa de urgenţă a Guvernului nr.37 din 5 mai 2005 pentru desemnarea operatorului licenţiat al  sistemului de transport prin conducte al produselor petroliere şi pentru consolidarea mediului concurenţial privind transportul produselor petroliere, publicat în Monitorul Oficial al României, Partea I, nr.397 din 11 mai 2005 cu următoarea modificare:


	Articol unic. – Se aprobă Ordonanţa de urgenţă a Guvernului nr.37 din 5 mai 2005 pentru desemnarea operatorului licenţiat al  sistemului de transport prin conducte al produselor petroliere şi pentru consolidarea mediului concurenţial privind transportul produselor petroliere, publicat în Monitorul Oficial al României, Partea I, nr.397 din 11 mai 2005 cu următoarele modificări:

Comisia pentru industrii şi servicii

Comisia pentru politică economică, reformă şi privatizare

	În conformitate cu normele de tehnică legislativă.

	3. 
	Titlul ordonanţei de urgenţă

ORDONANŢĂ DE URGENŢĂ

pentru desemnarea operatorului licenţiat al  sistemului de transport prin conducte al produselor petroliere şi pentru consolidarea mediului concurenţial privind transportul produselor petroliere


	Nemodificat
	1. Titlul ordonanţei de urgenţă se modifică şi va avea următorul cuprins:

„ORDONANŢĂ DE URGENŢĂ

pentru desemnarea operatorului licenţiat al  sistemului de transport prin conducte al produselor petroliere”

Dep.Dan Ioan Popescu – PSD

Dep.Aurelia Vasile – PSD

Dep.Ioan Bivolaru – PSD
Dep.Iulian Iancu - PSD
	Desemnarea prin lege a operatorului licenţiat nu reprezintă o măsură care contribuie în vreun fel la consolidarea mediului concurenţial în domeniul respectiv.

	4. 
	Art.1. – Se desemnează Societatea Comercială „Petrotrans” – S.A. Ploieşti, societate specializată în transportul produselor petroliere, ca operator licenţiat al sistemului de conducte destinat transportului de produse petroliere aflat în proprietatea publică a statului.

	Nemodificat
	Nemodificat
	

	5. 
	Art.2. – Bunurile aferente sistemului de transport al produselor petroliere, trecute în patrimoniul Societăţii Comerciale „Conpet” – S.A. Ploieşti ca efect al aplicării art.2 alin.(1) din Ordonanţa Guvernului nr.35/2004 privind unele măsuri de unificare a activităţii de transport al ţiţeiului şi produselor petroliere, precum şi instituirea drepturilor cuvenite acţionarilor societăţilor comerciale deţinute public, cu capital majoritar de stat, aflate în portofoliul Ministerului Economiei şi Comerţului, aprobată prin Legea nr.166/2004, trec în patrimoniul Societăţii Comerciale „Petrotrans” – S.A. Ploieşti ca aport în natură al statului la capitalul social al acestei societăţi.


	Nemodificat
	Nemodificat
	

	6. 
	Art.3. – Bunurile prevăzute la art.2 vor fi preluate la valoarea contabilă rămasă la sfârşitul lunii precedente aceleia în care se face predarea-preluarea.


	Nemodificat
	Nemodificat
	

	7. 
	Art.4. – (1) Capitalul social al Societăţii Comerciale „Conpet” – S.A. Ploieşti şi, respectiv, aportul statului la acest capital se reduc cu valoarea bunurilor predate conform art.2 şi 3.

(2) Capitalul social al Societăţii Comerciale „Petrotrans” – S.A. Ploieşti se majorează cu valoarea bunurilor preluate conform art.2 şi 3.


	Nemodificat
	Nemodificat
	

	8. 
	Art.5. – Predarea-preluarea bunurilor prevăzute la art.2 se face pe bază de protocol încheiat în termen de 60 de zile de la data intrării în vigoare a prezentei ordonanţe de urgenţă.


	Nemodificat
	Nemodificat
	

	9. 
	Art.6. – Personalul aferent activităţii de transport al produselor petroliere încadrat la Societatea Comercială „Conpet” – S.A. Ploieşti se preia de către Societatea Comercială „Petrotrans” – S.A. Ploieşti cu data încheierii protocolului de predare-preluare a bunurilor.


	Nemodificat
	Nemodificat
	

	10. 
	Art.7. – Sistemul de transport prin conducte al produselor petroliere aflat în proprietatea publică a statului şi inventarul bunurilor proprietate publică a statului, aprobat prin Hotărârea Guvernului nr.2.060/2004 pentru aprobarea inventarelor bunurilor din domeniul public al statului, va fi concesionat, în vederea exploatării, de către Ministerul Economiei şi Comerţului, în condiţiile legii.


	Nemodificat
	Nemodificat
	

	11. 
	Art.8. – Societatea Comercială „Conpet” – S.A. Ploieşti va cesiona către Societatea Comercială „Petrotrans” – S.A. Ploieşti contractele de transport al produselor petroliere o dată cu încheierea protocolului de predare-preluare a bunurilor.


	Nemodificat
	Nemodificat
	

	12. 
	Art.9. – Ministerul Economiei şi Comerţului va organiza în termen de 90 de zile de la data intrării în vigoare a prezentei ordonanţe de urgenţă procedura legală de concesionare a serviciului de transport prin conducte al produselor petroliere, benzinei şi motorinei.


	Articolul 9 va avea următorul cuprins:

„Art.9. - Ministerul Economiei şi Comerţului va declanşa, în termen de 90 de zile de la data intrării în vigoare a prezentei ordonanţe de urgenţă, procedura legală de concesionare a serviciului de transport prin conducte al produselor petroliere, benzinei şi motorinei.”


	2. Articolul 9 va avea următorul cuprins:

„Art.9. – Ministerul Economiei şi Comerţului va organiza procedura legală de concesionare a serviciului de transport prin conducte al produselor petroliere, benzinei şi motorinei.”

Dep.Dan Ioan Popescu – PSD

Dep.Aurelia Vasile – PSD

Dep.Mihai Tudose – PSD

Dep.Iulian Iancu - PSD
	Termenul nu este precizat pentru a oferi o şansă societăţii Petrotrans de a-şi reglementa situaţia financiară în vederea participării la procesul de concesionare a serviciului respectiv.

	13. 
	Art.10. – Pe data intrării în vigoare a prezentei ordonanţe de urgenţă se abrogă Ordonanţa Guvernului nr.35/2004 privind unele măsuri de unificare a activităţii de transport al ţiţeiului şi produselor petroliere, precum şi instituirea drepturilor cuvenite acţionarilor societăţilor comerciale deţinute public, cu capital majoritar de stat, aflate în portofoliul Ministerului Economiei şi Comerţului, publicată în Monitorul Oficial al României, Partea I, nr.91 din 31 ianuarie 2004, aprobată prin Legea nr.166/2004.

	Nemodificat
	Nemodificat
	


A M E N D A M E N T E    R E S P I N S E

	Nr.

crt.
	Text OUG nr.37/2005
	Text adoptat de Senat
	Amendamente respinse

Autor
	Motivaţia susţinerii/respingerii
	Camera

Decizională

	0
	1
	2
	3
	4
	5

	1.
	Art.9. – Ministerul Economiei şi Comerţului va organiza în termen de 90 de zile de la data intrării în vigoare a prezentei ordonanţe de urgenţă procedura legală de concesionare a serviciului de transport prin conducte al produselor petroliere, benzinei şi motorinei.


	Articolul 9 va avea următorul cuprins:

„Art.9. - Ministerul Economiei şi Comerţului va declanşa, în termen de 90 de zile de la data intrării în vigoare a prezentei ordonanţe de urgenţă, procedura legală de concesionare a serviciului de transport prin conducte al produselor petroliere, benzinei şi motorinei.”


	Se abrogă.

Dep.Ioan Bivolaru - PSD
	Motivaţia susţinerii:

Având în vedere că efectele acestei ordonanţe nu conferă nici pentru Conpet, nici pentru Petrotrans dreptul a participa la licitaţia de concesionare, această operaţiune trebuie să rămână a fi rezolvată de către Guvern la momentul când cel puţin una din cele două societăţi va îndeplini condiţiile de participare la licitaţie.


	Camera Deputaţilor


	0
	1
	2
	3
	4

	
	
	
	
	Motivaţia respingerii:

Iniţiatorul insistă că legea trebuie să prevadă norma specială a concesionării sistemului de transport prin conducte al produselor petroliere aflat în proprietatea statului.




                                          PREŞEDINTE,                                                               PREŞEDINTE,

                                            Mihai Tudose                                                              Dan Ioan Popescu        
                                              SECRETAR,                                                                  SECRETAR,            
                                     Vasile Cosmin Nicula                                                          Aurelia Vasile
Consilier, Alina Hodivoianu                                                                                                                                Consilier, Silvia Vlăsceanu

